section_heading: Produkcija
paragraph_text: U prosincu 2010. godine izvršni direktor DreamWorks Animation-a Jeffrey Katzenberg najavio je da će biti i treći film iz serije: "Kako izdresirati zmaja je najmanje trodjelna priča, možda i više, ali znamo da u toj priči postoje barem tri poglavlja." Dean DeBlois, pisac i redatelj drugog i trećeg filma, izjavio je da je Kako izdresirati zmaja 2 je bio zamišljen kao drugi čin trilogije: "Postoje određeni likovi i situacije koji se odigravaju u drugom filmu koje će postati mnogo važnije za priču do trećeg. " DeBlois je u intervjuu rekao da će treći dio biti objavljen 2016. Iako je serija krenula drugačijim putem pripovijedanja priče o Štucku i vikinzima, autorica Cressida Cowell otkrila je da će trilogija i serija knjiga imati slične završetke (s “objašnjenjem zašto više nema zmajeva“).